Pressemeddelelse Brøndby 12.12.19

**STIHL har indviet udvidelsen af det nordiske hovedkontor**

**Udvidelsen af det nordiske ​​STIHL hovedkontor i Stenkullen lige uden for Göteborg er nu afsluttet. Fredag​​ den 6. september blev der afholdt en flot indvielsesceremoni, hvor repræsentanter fra STIHL globalt deltog sammen med ansatte fra alle nordiske lande. Ombygningen inkluderer også en stor satsning på bæredygtighed med solcellepaneler og nye områder på cirka 4.000 kvadratmeter. Siden STIHL etableringen i Stenkullen, er dette den syvende og største udvidelse.**

Det nordiske ​​STIHL hovedkontor blev etableret i Stenkullen i 1992 og er centrum for det nordiske marked. Ombygningen af faciliteterne startede i maj 2018 og inkluderer en udvidelse af lageret på 3.200 kvadratmeter og en ny kontorsektion på 600 kvadratmeter. Siden 1992 har STIHL gennemført syv renoveringer og udvidelser for at tilpasse virksomheden til en stigende efterspørgsel.

”For STIHL betyder udvidelsen et samlet areal på mere end 10.000 kvadratmeter for effektivt at håndtere det voksende nordiske marked. Med større lagerområder, flere porte til lastning og en automatisk håndtering af ordrer, kan vi nu få produkterne til vores nordiske lande hurtigere af sted end før,” fortæller Kjell Svensson, administrerende direktør for STIHL Norden.

I forbindelse med udvidelsen blev et af områdets største solcelleanlæg installeret, hvilket vil producere op til 50% af det årlige elforbrug. Overskuddet sælges videre som grøn elektricitet i kommunen. Den grønne investering vurderes at have tilbagebetalt sig inden for en periode på otte år.

Under indvielsesceremonien deltog Hans Peter Stihl, der er søn af stifteren af firmaet, og Norbert Pick, vicepræsident og del af ledergruppen, sammen med ansatte fra STIHL i Sverige, Norge, Danmark og Finland.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

STIHL udvikler og producerer værktøj til havearbejde, skovbrug, landskabsvedligeholdelse og byggebranchen. Produkterne sælges kun hos autoriserede fagfolk – i Danmark har STIHL ca. 150 forhandlere. Find nærmeste forhandler på www.stihl.dk